ตามหัวข้อเลยค่ะอยากทราบมาอาการเกิดจะอะไรน่ะค่ะ เเสบๆ มีคันบ้างบางช่วง เเล้วก็อยากได้ยารักษาด้วยค่ะ
สวัสดีค่ะ การมีตุ่มใสและมีอาการแสบคัน โดยเกิดขึ้นเป็นๆ หายๆ น่าจะเป็นผื่นผิวหนังอักเสบชนิดตุ่มน้ำใส ซึ่งจะมีผื่นที่เป็นตุ่มน้ำใสขนาดเล็กๆ ประมาณ 1-3 มิลิเมตร อาจพบเรียงตัวตามด้านข้างของนิ้วมือ นิ้วเท้า ด้านข้างฝ่ามือ รวมถึงอาจเกิดที่ฝ่าเท้า หรือบริเวณอื่นๆของร่างกาย ร่วมกับมีอาการคันมาก ตุ่มน้ำเหล่านี้จะหายไปได้เอง โดยจะค่อยๆ แห้งและลอกออกภายใน 2-3 สัปดาห์ และเห็นเป็นขุย ผิวแดงและอาจเจ็บเล็กน้อย อาการจะเกิดขึ้นเป็นๆ หายๆสาเหตุอาจเกิดได้จาก ผื่นแพ้สัมผัสเช่นแพ้โลหะ สารกันเสีย น้ำหอมในผลิตภัณฑ์ทีใช้ เป็นผื่นผิวหนังอักเสบจากภูมิแพ้ ตุ่มถูกแมลงกัด ปัจจัยที่กระตุ้นให้เกิดอาการ เช่น ความเครียด การอดนอน ไม่สบาย ความร้อน การมีเหงื่อออกมาก การล้างมือบ่อยๆ หรือสัมผัสกับน้ำบ่อยๆ เป็นต้นการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ไม่ใส่เสื้อผ้าที่รัดแล้วก่อให้เกิดความอับชื้น ยังไม่ควรเอายาอะไรไปทาเพราะยังไม่ทราบการวินิจฉัยแนะนำไปพบแพทย์ค่ะ เพราะควรได้รับการวินิจฉัยและรักษาอย่างถูกต้อง ถ้าตุ่มเจ็บ แสบ แดงมากขึ้น ร่วมกับมีเลือดหรือหนองไหลจากตุ่มควรรีบไปค่ะ เพราะอาจมีการติดเชื้อซ้ำซ้อนร่วมด้วยได้